A4-0158/99

Ψήφισμα σχετικά με τη βελτίωση της λειτουργίας των θεσμικών οργάνων χωρίς τροποποίηση της Συνθήκης

Το Ευρωπαϊκό Κοινοβούλιο,

- έχοντας υπόψη τη δήλωση 32 που επισυνάπτεται ως παράρτημα στη Συνθήκη του Άμστερνταμ,

- έχοντας υπόψη τα προηγούμενα ψηφίσματά το και ειδικότερα της 14ης Μαΐου 1998 σχετικά με την πολιτική ενημέρωσης και επικοινωνίας στην ΕΕ ((ΕΕ C 167 της 1.6.1998, σελ. 230)), της 14ης Μαΐου 1998 σχετικα με την καλύτερη λειτουργία των θεσμικών οργάνων χωρίς τροποποίηση των Συνθηκών - Για μια ανοικτή και πιο δημοκρατική πολιτική της Ευρωπαϊκής Ένωσης ((ΕΕ C 167 της 1.6.1998, σελ. 211)), της 12ης Ιανουαρίου 1999 σχετικά με τον ανοικτό χαρακτήρα στην Ευρωπαϊκή Ένωση ((Μέρος ΙΙ, σημείο 3 των ΣΠ της ημερομηνίας αυτής)), της 12ης Ιανουαρίου 1999 σχετικά με τις θεσμικές επιπτώσεις της έγκρισης του Προέδρου της Επιτροπής εκ μέρους του Ευρωπαϊκού Κοινοβουλίου και την ανεξαρτησία των μελών του Σώματος ((Μέρος ΙΙ, σημείο 9 των ΣΠ της ημερομηνίας αυτής)),της 13ης Ιανουαρίου 1999 και σχετικά με τη βελτίωση της οικονομικής διαχείρισης της Επιτροπής ((Μέρος ΙΙ, σημείο 1 των ΣΠ της ημερομηνίας αυτής)), της 11ης Φεβρουαρίου 1999 σχετικά με τη διαδικασία λήψης αποφάσεων στο Συμβούλιο σε μια διευρυμένη Ευρώπη ((Μέρος ΙΙ, σημείο 4 των ΣΠ της ημερομηνίας αυτής)),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπή Θεσμικών Θεμάτων και τις γνωμοδοτήσεις της Επιτροπής Απασχόλησης και Κοινωνικών Υποθέσεων και της Επιτροπής Πολιτικών Ελευθεριών και Εσωτερικών Υποθέσεων (A4-0158/99),

A. λαμβάνοντας υπόψη ότι η Συνθήκη του Άμστερνταμ δεν επέλυσε πολλά σημαντικά θεσμικά ζητήματα τα οποία θα πρέπει να εξετασθούν εκ νέου σε μια μελλοντική Διακυβερνητική Διάσκεψη και επισημαίνοντας εν προκειμένω τη θέση της Επιτροπής, όπως εκφράζεται στην Ατζέντα 2000, ότι μια τέτοια διάσκεψη πρέπει να συγκληθεί όσο το δυνατόν συντομότερα μετά το 2000,

Β. λαμβάνοντας ωστόσο υπόψη ότι μπορούν να πραγματοποιηθούν πολλές σημαντικές βελτιώσεις στη λειτουργία των θεσμικών οργάνων της Ευρωπαϊκής Ένωσης ακόμη και χωρίς επίσημη αλλαγή της Συνθήκης,

Γ. λαμβάνοντας υπόψη ότι τα πρόσφατα γεγονότα έχουν υπογραμμίσει τη σπουδαιότητα κυρίως μεταρρυθμίσεων στη λειτουργία της Επιτροπής, ιδιαίτερα όσον αφορά τη μείωση και τον εξορθολογισμό των χαρτοφυλακίων της Επιτροπής, την επίτευξη καλύτερου εσωτερικού συντονισμού, την εξασφάλιση της ορθής ισορροπίας μεταξύ της συλλογικής και ατομικής ευθύνης των Επιτρόπων, ενισχύοντας περαιτέρω την ανεξαρτησία της Επιτροπής και βελτιώνοντας τη διαχειριστική αποτελεσματικότητά της,

Δ. λαμβάνοντας υπόψη ότι η πρόσφατη αύξηση του αριθμού των αποκεντρωμένων οργανισμών και υπηρεσιών της ΕΕ θέτει πολλά σημαντικά ζητήματα σχετικά με τους λειτουργικούς λόγους μιας τέτοιας αποκέντρωσης και σχετικά με τη δημοκρατική ευθύνη αυτών των οργανισμών και ότι κατά συνέπεια χρειάζεται να υπάρξει ένα καλύτερα συντονισμένο θεσμικό πλαίσιο για τους αποκεντρωμένους οργανισμούς,

Ε. λαμβάνοντας υπόψη ότι θα είναι σε καλύτερη θέση για να ανταποκριθεί στις νέες προκλήσεις που αντιμετωπίζει εάν συγκεντρωθεί περισσότερο στα κύρια καθήκοντά του, βελτιώσει την εσωτερική λειτουργία του και επανεξετάσει τον τρόπο με τον οποίο παρουσιάζεται στο κοινό,

ΣΤ. λαμβάνοντας υπόψη ότι θα πρέπει επίσης να αυξηθεί η διοργανική συνεργασία σε πολλούς τομείς, ότι θα ήταν επίσης ιδιαίτερα επιθυμητό να υπήρχε μεγαλύτερη κινητικότητα και ευελιξία μεταξύ επιμέρους υπηρεσιών της Ευρωπαϊκής Ένωσης και μεταξύ αυτών και των δημόσιων υπηρεσιών των κρατών μελών,

Μεταρρύθμιση της Επιτροπής

1. εκφράζει ικανοποίηση για τις διαδικασίες επανεξέτασης της εσωτερικής διαχείρισης που έχουν ξεκινήσει εντός της Επιτροπής και υπενθυμίζει τις δεσμεύσεις που ανέλαβε ο Πρόεδρος της Επιτροπής κατά τη συνόδο ολομελείας του Ιανουαρίου 1999[semigr ] ωστόσο θεωρεί ότι η διαδικασία μεταρρύθμισης της Επιτροπής χρειάζεται να ενισχυθεί και να επιταχυνθεί περαιτέρω, σύμφωνα με τις συστάσεις της Επιτροπής Ελέγχου του Προϋπολογισμού και του Ευρωπαϊκού Κοινοβουλίου το 1999[semigr ]

Όσον αφορά τη μείωση και τον εξορθολογισμό των χαρτοφυλακίων της Επιτροπής

2. θεωρεί ότι θα πρέπει να καταβληθεί συστηματική προσπάθεια για τον προσδιορισμό των «πραγματικών» χαρτοφυλακίων και κατόπιν να προσαρμοσθούν οι δομές της Επιτροπής και των γενικών διευθύνσεών της σ' αυτές τις πραγματικές ανάγκες, λαμβάνοντας υπόψη τις νέες πολιτικές και τις αυξημένες ευθύνες και αρμοδιότητες της ΕΕ[semigr ]

3. πιστεύει ότι θα πρέπει να συσταθούν ομάδες Επιτρόπων για κάθε θεματικό τομέα, όντας αυτονόητο ότι δεν θα πρέπει σε καμια περίπτωση να υπάρχει διαφοροποίηση μεταξύ των μεγάλων και των μικρών κρατών μελών ως προς το ρόλο και το καθεστώς των Επιτρόπων[semigr ]

4. πιστεύει ότι ο Πρόεδρος της Επιτροπής δεν θα πρέπει να διστάζει να κάνει χρήση της νέας αρμοδιότητας που του ανατίθεται με τη δήλωση 32 που έχει προσαρτηθεί στην τελική πράξη της Συνθήκης του Άμστερνταμ να προβαίνει σε οποιεσδήποτε αναγκαίες προσαρμογές στη δομή της Επιτροπής υπό το πρίσμα των πρακτικών αναγκών καθώς και να μεταθέτει Επιτρόπους από το ένα χαρτοφυλάκιο στο άλλο με βάση την απόδοσή τους στο σχετικό τομέα[semigr ]

5. υπενθυμίζει ωστόσο ότι το Ευρωπαϊκό Κοινοβούλιο θα πρέπει να ενημερώνεται εκ των προτέρων για οποιεσδήποτε αλλαγές τέτοιου είδους και θα πρέπει να του παρέχεται η ευκαιρία να προβαίνει σε σχετικές παρατηρήσεις και, εάν χρειάζεται, να πραγματοποιεί νέες ακροάσεις με τους σχετικούς επιμέρους Επιτρόπους[semigr ]

Όσον αφορά τον καλύτερο συντονισμό του έργου της Επιτροπής

6. πιστεύει ότι πρέπει να ενισχυθούν ο συντονιστικός πολιτικός ρόλος του Προέδρου και ο διοικητικός ρόλος του Γενικού Γραμματέα της Επιτροπής σύμφωνα με τα προβλεπόμενα στη Συνθήκη του Άμστερνταμ, και ότι οι τρέχουσες μεταρρυθμίσεις που στοχεύουν στην αποκέντρωση δεν θα πρέπει να είναι εις βάρος της συνολικής συνοχής της Επιτροπής[semigr ]

Όσον αφορά την εξασφάλιση της ορθής ισορροπίας μεταξύ συλλογικής και ατομικής ευθύνης εντός της Επιτροπής

7. τονίζει τη συνεχή σπουδαιότητα της συλλογικής ευθύνης για τις γενικές πολιτικές ενέργειες της Επιτροπής, πιστεύει όμως ότι αυτό δεν απαλλάσσει τον κάθε Επίτροπο από τις συνέπειες όχι μόνον οιουδήποτε προσωπικού αδικήματος, αλλά και από οιαδήποτε ανεπαρκή ή απρόσεκτη διαχείριση του τομέα αρμοδιότητάς του[semigr ]

8. εν αναμονή αλλαγής στα άρθρα 157 και 160 της Συνθήκης ΕΚ (μελλοντικά άρθρα 213 και 216 της ΣΕΕ)(τα οποία θα πρέπει να συνδυασθούν σε ένα ενιαίο άρθρο δίδοντας στο Ευρωπαϊκό Κοινοβούλιο τα ίδια δικαιώματα με εκείνα του Συμβουλίου), ζητεί την εκπόνηση σαφέστερων οδηγιών ως προς το τί νοείται στο άρθρο 160 με τη μη περαιτέρω εκπλήρωση των όρων που απαιτούνται για την άσκηση των καθηκόντων ενός Επιτρόπου καθώς και με την έννοια της «σοβαρής παράβασης καθήκοντος»[semigr ] επιμένει περαιτέρω ότι ο Πρόεδρος της Επιτροπής δεν θα πρέπει να διστάζει να εφαρμόζει τις διατάξεις των άρθρων 157 και 160 όπου αυτό θεωρείται αναγκαίο[semigr ]

9. θεωρεί ότι η γενική αρχή της συλλογικής ευθύνης της Επιτροπής είναι σημαντική και χρειάζεται να επιβεβαιωθεί, αλλά πιστεύει ότι τα μεμονωμένα μέλη της Επιτροπής δεν θα πρέπει να απαλλάσσονται των ευθυνών, όχι μόνον οποιασδήποτε προσωπικής κατάχρησης αλλά και οποιασδήποτε ανικανότητας και αμέλειας κατά την ατομική διαχείριση των τομέων ευθύνης τους[semigr ] προτείνει συνεπώς τη θέσπιση διαδικασίας βάσει της οποίας ένα μέλος της Επιτροπής θα καλείται να λογοδοτήσει και να αναλάβει την προσωπική του ευθύνη σε περιπτώσεις όπου δεν ενέχεται η Επιτροπή ως Σώμα[semigr ]

10. προτείνει εν προκειμένω να μπορεί σε έσχατη ανάγκη να εγκρίνει ψηφίσματα με τα οποία να προσάπτει μομφή σε έναν Επίτροπο[semigr ] οι πολιτικές συνέπειες αυτών των ψηφισμάτων θα πρέπει να καθορισθούν σε έναν αναθεωρημένο κώδικα συμπεριφοράς του Κοινοβουλίου και της Επιτροπής[semigr ] η απαιτούμενη απαρτία για την έγκριση ενός τέτοιου ψηφίσματος θα πρέπει να είναι υψηλή[semigr ]

Όσον αφορά το διορισμό σε ανώτερες θέσεις και το σύστημα των ιδιαίτερων γραφείων

11. θεωρεί ότι η σημερινή ανάγκη για γεωγραφική και πολιτική ισορροπία μεταξύ κατόχων ανώτερων αξιωμάτων στην Επιτροπή μπορεί να μειώσει την ανεξαρτησία και την αποτελεσματικότητα της ευρωπαϊκής δημόσιας διοίκησης και ότι αυτό το πρόβλημα θα γίνει ακόμη οξύτερο μετά τη μελλοντική διεύρυνση της ΕΕ[semigr ] ζητεί συνεπώς η ικανότητα και η σχετική πείρα να διαδραματίζουν μεγαλύτερο ρόλο στη διαδικασία διορισμών[semigr ]

12. θεωρεί ότι το σημερινό σύστημα των ιδιαιτέρων γραφείων χρειάζεται μεταρρύθμιση πέραν αυτής που έχει ήδη υποσχεθεί ο Πρόεδρος Σαντέρ[semigr ] ζητεί συγκεκριμένα τα ιδιαίτερα γραφεία να μην διαθέτουν περισσότερα από έξι μέλη και μόνον ένα ή κατ' ανώτατο όριο δύο μέλη να είναι της ίδιας εθνικότητας με τον Επίτροπο[semigr ] πιστεύει περαιτέρω ότι τα μέλη ιδιαίτερων γραφείων που δεν ανήκουν στο προσωπικό της Επιτροπής θα πρέπει να τυγχάνουν της ίδιας μεταχείρισης όπως οι λοιποί υποψήφιοι για θέσεις στην Επιτροπή προτού να μετακινηθούν αλλού εντός της Επιτροπής και ότι όσοι είναι μόνιμοι υπάλληλοι της Επιτροπής θα πρέπει να έχουν μια κανονική εξέλιξη σταδιοδρομίας όταν φεύγουν από το ιδιαίτερο γραφείο και δεν θα πρέπει να μπορούν να προωθηθούν σε περισσότερο από έναν βαθμό[semigr ]

13. θεωρεί ότι η εκ μέρους της Επιτροπής ευρεία χρήση έκτακτου προσωπικού σε απόσπαση ή σε άδεια από δημόσιες υπηρεσίες των κρατών μελών ή από τη βιομηχανία θα πρέπει να παρακολουθείται πολύ προσεκτικά ώστε να εξασφαλίζεται ότι τα πλεονεκτήματα της ευελιξίας και η εισαγωγή νέας εμπειρογνωμοσύνης αντισταθμίζουν τους κινδύνους σύγκρουσης μεταξύ της απαίτησης για ανεξαρτησία της Επιτροπής και των εθνικών και τομεακών συμφερόντων[semigr ]

Όσον αφορά τη βελτίωση της διαχειριστικής αποτελεσματικότητας της Επιτροπής

14. πιστεύει ότι οι διαχειριστικές πρακτικές της Επιτροπής είναι ανεπαρκώς προσαρμοσμένες στις νέες προκλήσεις που αντιμετωπίζει[semigr ] συγκεκριμένα, είναι καλύτερα προσαρμοσμένη στην εκπόνηση νέας νομοθεσίας και στην ανάπτυξη πρωτοβουλιών για νέες πολιτικές παρά στο διαρκώς αυξανόμενο σημαντικό καθήκον της διαχείρισης υφιστάμενων προγραμμάτων και εξακολουθεί να είναι ιδιαίτερα δυσκίνητη και γραφειοκρατική στις εσωτερικές διαδικασίες της[semigr ] επισημαίνει ότι αυτή η ανάλυση επιβεβαιώθηκε πλήρως από τα συμπεράσματα της πρώτης έκθεσης της ομάδας εμπειρογνωμόνων[semigr ]

15. επισημαίνει περαιτέρω ότι το σχετικά λίγο προσωπικό της Επιτροπής πρέπει να εξαρτάται σε μεγάλο βαθμό από εξωτερικούς συμβούλους και άλλους υπαλλήλους και ότι η Επιτροπή δεν έχει θεσπίσει τους πλέον κατάλληλους και διαφανείς μηχανισμούς για την επιλογή και επίβλεψη αυτών των ατόμων ή για την κατακύρωση προσφορών και συμβάσεων[semigr ] ζητεί συνεπώς τη διόρθωση αυτής της κατάστασης το συντομότερο δυνατόν[semigr ]

16. σ' αυτό το πλαίσιο καλεί την Επιτροπή να ενισχύσει τις προσπάθειές της για τη μείωση του ποσοστού κενών θέσεων στο 2% όσο το δυνατόν συντομότερα[semigr ]

17. επιμένει ότι η νέα Επιτροπή πρέπει να δώσει μεγαλύτερη προτεραιότητα απ' ό,τι στο παρελθόν στη βελτίωση της εσωτερικής της διαχείρησης, διότι χωρίς αυτήν δεν θα μπορέσει να αποκαταστήσει πλήρως την αξιοπιστία της[semigr ]

18. ζητεί την περαιτέρω ανάπτυξη και συστηματική εφαρμογή των μεταρρυθμίσεων στη διαχείριση που ξεκίνησαν από την προηγούμενη Επιτροπή, την επιτάχυνση της αναδιάταξης και της εκ νέου κατάρτισης του προσωπικού της Επιτροπής, τη λήψη ταχύτερων και αυστηρότερων πειθαρχικών μέτρων όταν χρειάζεται και μεγαλύτερη έμφαση στις νέες διαχειριστικές τεχνικές και στη θέσπιση σαφέστερων διαχειριστικών στόχων καθώς και περισσότερο μακροπρόθεσμο μελλοντικό προγραμματισμό[semigr ]

19. ζητεί περαιτέρω την πραγματοποίηση περιοδικών εξωτερικών ελέγχων του τρόπου με τον οποίο εργάζεται η Επιτροπή και της διασύνδεσής της με ευρωπαίους πολίτες και με εξωτερικούς οργανισμούς[semigr ]

20. επαναλαμβάνει ότι στο μέλλον θα πρέπει να δίδεται πολύ μεγαλύτερη προσοχή σχετικά με το κατά πόσον διατίθενται επαρκείς διαχειριστικοί και λοιποί πόροι κατά την έγκριση νέων υποχρεώσεων πολιτικής και προγραμμάτων και το γεγονός ότι αυτό δεν το έπραξαν όλα τα θεσμικά όργανα της ΕΕ αποτέλεσε την κεντρική αιτία της πρόσφατης κρίσης εντός της Επιτροπής[semigr ]

Καλύτερα συντονισμένο θεσμικό πλαίσιο για τους αποκεντρωμένους οργανισμούς και τις αποκεντρωμένες υπηρεσίες

21. πιστεύει ότι ο πρόσφατος πολλαπλασιασμός αποκεντρωμένων οργανισμών και υπηρεσιών της ΕΕ ενδεχομένως να έχει πλεονεκτήματα αλλά και μειονεκτήματα, όπως κατακερματισμός ευθυνών και δυσκολίες στην εξασφάλιση απόδοσης ευθύνης στο κέντρο[semigr ]

22. εκφράζει φόβους ότι τουλάχιστον ορισμένοι από τους νέους οργανισμούς και ορισμένες από τις νέες υπηρεσίες αποκεντρώθηκαν περισσότερο για να ανταμειφθούν ορισμένα κράτη μέλη παρά για πραγματικά λειτουργικούς λόγους και συνεπώς η μελλοντική διεύρυνση της ΕΕ θα καταστήσει εντονότερο το πρόβλημα[semigr ]

23. πιστεύει ότι χρειάζεται να γίνει μια πολύ πιο διεξοδική συζήτηση πριν από την ίδρυση οποιουδήποτε μελλοντικού αποκεντρωμένου οργανισμού ή οποιασδήποτε αποκεντρωμένης υπηρεσίας σχετικά με τους λειτουργικούς λόγους της δημιουργίας τους και σχετικά με εναλλακτικές πορείες δράσης[semigr ]

24. επισημαίνει ότι επί του παρόντος είναι ανεπαρκή τα μέσα εξασφάλισης δημοκρατικής ευθύνης των αποκεντρωμένων οργανισμών και ότι ο βαθμός επίσημης συμμετοχής του Κοινοβουλίου ποικίλλει σημαντικά από τον έναν οργανισμό στον άλλο[semigr ]

25. ζητεί συνεπώς τη δημιουργία ενός συνεκτικού συνολικού θεσμικού πλαισίου για τους αποκεντρωμένους οργανισμούς και τη θέσπιση περισσότερο ενιαίων κανόνων όσον αφορά τις εκθέσεις και τις υποχρεώσεις απόδοσης ευθύνης προς το Ευρωπαϊκό Κοινοβούλιο[semigr ]

26. προτρέπει ως εκ τούτου όλες τις σχετικές κοινοβουλευτικές επιτροπές να αυξήσουν τις προσπάθειές τους για την παρακολούθηση των δραστηριοτήτων αυτών των οργανισμών με τη θέσπιση τακτικών επαφών με τους διευθυντές τους, με την παροχή ευκαιριών για συζήτηση των σχεδίων προγραμμάτων εργασίας των οργανισμών και να δώσουν ώθηση σ' αυτούς ενθαρρύνοντας συνεδριάσεις ανταλλαγών και συντονισμού μεταξύ του προσωπικού των εν λόγω οργανισμών και των γραμματειών κοινοβουλευτικών επιτροπών[semigr ]

27. είναι της γνώμης ότι οι οργανισμοί και τα ιδρύματα πρέπει να είναι υπόλογα σε όλα τα αρμόδια όργανα της ΕΕ, συμπεριλαμβανομένου του Ευρωπαϊκού Κοινοβουλίου, τόσο όσον αφορά τον προϋπολογισμό τους όσο και το πρόγραμμα εργασίας τους[semigr ] είναι της γνώμης ότι οι οργανισμοί και τα ιδρύματα θα πρέπει ρητώς να καλούνται να παρέχουν τεχνική στήριξη και ανεξάρτητες συμβουλές σε όλα τα θεσμικά όργανα της ΕΕ και όχι απλώς στην Επιτροπή ή στις κυβερνήσεις των κρατών μελών[semigr ] πιστεύει συνεπώς ότι οι κανονισμοί περί ιδρύσεως αποκεντρωμένων οργανισμών πρέπει να ακολουθούν κοινές αρχές, λαμβάνοντας υπόψη την ειδική αποστολή κάθε οργανισμού, και ότι θα πρέπει να εναρμονισθούν οι διατάξεις τους περί προϋπολογισμού[semigr ]

28. πιστεύει επίσης ότι το Κοινοβούλιο θα πρέπει να έχει πλήρη πρόσβαση σε όλες τις πληροφορίες σχετικά με τη λήψη αποφάσεων στα διοικητικά όργανα των οργανισμών αυτών, και να μπορεί να στέλνει παρατηρητές στις συνεδριάσεις αυτών των οργάνων, εξασφαλίζοντας κατ' αυτό τον τρόπο ότι οι δραστηριότητές τους υπόκεινται σε δημοκρατικό έλεγχο και ανταποκρίνονται στις προτεραιότητες πολιτικής του Ευρωπαϊκού Κοινοβουλίου[semigr ]

29. αναλαμβάνει τη δέσμευση να προβαίνει σε τακτικές αξιολογήσεις του κατά πόσον οι αποκεντρωμένοι οργανισμού εκπληρώνουν τους στόχους για τους οποίους δημιουργήθηκαν αρχικά και, εάν είναι αναγκαίο, να εξετάζει εναλλακτικούς τρόπους εκπλήρωσης αυτών των στόχων[semigr ] επιθυμεί συνεπώς μια τακτική ενημέρωση μέσω ετήσιας έκθεσης[semigr ]

Μεταρρύθμιση στο Ευρωπαϊκό Κοινοβούλιο

30. πιστεύει ότι θα πρέπει να ληφθούν πολλά μέτρα για τη βελτίωση της εσωτερικής λειτουργίας του έτσι ώστε να μπορέσει να αξιοποιήσει τις νέες εξουσίες τις οποίες κέρδισε κατά τα πρόσφατα έτη και να ανταποκριθεί δεόντως στις νέες προκλήσεις που αντιμετωπίζει[semigr ]

Μεγαλύτερη συγκέντρωση στα κύρια καθήκοντα

31. θεωρεί ότι πρέπει να δοθούν υψηλή προτεραιότητα και κατάλληλοι πόροι στα νέα νομοθετικά καθήκοντα του Κοινοβουλίου, έτσι ώστε να εξασφαλίζεται περισσότερη ενημέρωση βάσης, να υπάρχει ευρύτερη διαβούλευση και τα κείμενα να έχουν υψηλότερη νομική και γλωσσική ποιότητα[semigr ]

32. πιστεύει ωστόσο ότι αυτή η αυξημένη έμφαση στο νομοθετικό έργο δεν θα πρέπει να οδηγήσει σε παραμέληση άλλων σημαντικών καθηκόντων, και ότι ιδιαίτερα ο ρόλος του Κοινοβουλίου στην εποπτεία της υλοποίησης και διαχείρισης υφιστάμενων πολιτικών και προγραμμάτων της ΕΕ είναι πιθανόν να καταστεί ακόμη πιο σημαντικός στο μέλλον[semigr ]

33. ζητεί συνεπώς να δοθεί μεγαλύτερη προσοχή και να διατεθούν περισσότεροι πόροι για συστηματική «εποπτεία» και συστηματικούς έλεγχους της υλοποίησης και διαχείρισης του προγράμματος πολιτικής της ΕΕ[semigr ]

34. θεωρεί ότι πρέπει να επανεξετασθούν και να ενισχυθούν οι υφιστάμενες εσωτερικές διαδικασίες του για τη διεκπεραίωση κειμένων επιτροπολογίας[semigr ]

35. πιστεύει ότι το Κοινοβούλιο θα πρέπει κατά τη διάρκεια των συνόδων ολομελείας να επικεντρώνει περισσότερο το ενδιαφέρον του στις συζητήσεις επί της ευρωπαϊκής πολιτικής για την εξασφάλιση μεγαλύτερης διαφάνειας[semigr ]

Εκσυγχρονισμός των διαδικασιών ψηφοφορίας

36. πιστεύει ότι επί του παρόντος είναι υπερβολικός ο χρόνος που αφιερώνουν οι βουλευτές για ψηφοφορίες τόσο στις επιτροπές όσο και στην ολομέλεια, και ότι πρέπει να επανεξετασθούν οι διαδικασίες για τη βελτίωση αυτής της κατάστασης χωρίς να περικοπούν αδίκως τα υφιστάμενα δικαιώματα των βουλευτών να καταθέτουν τροπολογίες[semigr ]

37. ζητεί σ' αυτό το πλαίσιο τον εξοπλισμό μιας ή περισσότερων αιθουσών συνεδριάσεων επιτροπών με μέσα ηλεκτρονικής ψηφοφορίας και ζητεί επίσης μεγαλύτερη χρήση στην ολομέλεια των άρθρων του Κανονισμού που επί του παρόντος χρησιμοποιούνται ελάχιστα, όπως το άρθρο 114 σχετικά με συνολικές ψηφοφορίες επί ομάδων τροπολογιών, το άρθρο 150, παράγραφος 5 σχετικά με την εκπόνηση νέας έκθεσης εάν στην αρχική έκθεση έχουν κατατεθεί πολλές τροπολογίες και το άρθρο 52[semigr ]

38. θεωρεί περαιτέρω ότι θα πρέπει να απαγορεύονται οι μεταξύ τους αντιφατικές τροπολογίες εξ ονόματος της ίδιας ομάδας, έτσι ώστε να ενθαρρύνεται η επίλυση διαφορών επί συγκεκριμένων ζητημάτων εντός μιας ομάδας παρά με παρατεταμένες ψηφοφορίες στην ολομέλεια[semigr ]

Μεγαλύτερη συνοχή των εγκρινόμενων ψηφισμάτων του Ευρωπαϊκού Κοινοβουλίου

39. τονίζει την ανάγκη για συστηματικότερο έλεγχο της συνοχής των εγκρινόμενων ψηφισμάτων του, έτσι ώστε να αποφεύγονται σε μεγαλύτερο βαθμό από ό,τι σήμερα τα αντιφατικά αιτήματα και ώστε να είναι όσο το δυνατόν πιο συνεπείς οι θέσεις που Κοινοβουλίου επί οριζοντίων ζητημάτων όπως τα θεσμικά ζητήματα[semigr ]

40. πιστεύει ότι ιδιαίτερα οι εκθέσεις πρωτοβουλίας δεν θα πρέπει να εγκρίνονται σε ολομέλειες με μικρή συμμετοχή και θα πρέπει να καθορισθεί μια επαρκώς υψηλή απαίτηση ποσοστού απαρτίας για την έγκριση τέτοιων εκθέσεων[semigr ]

Καλύτερη χρησιμοποίηση του προσωπικού του Κοινοβουλίου

41. ζητεί η νέα απόφαση του Προεδρείου σχετικά με την κινητικότητα του προσωπικού να συμπληρωθεί από μεγαλύτερη ευελιξία μεταξύ γενικών διευθύνσεων του Κοινοβουλίου έτσι ώστε το προσωπικό που εργάζεται στις επιτροπές του, στις υπηρεσίες μελετών και στις υπηρεσίες ενημέρωσης να συνεργάζεται στενότερα στο μέλλον[semigr ]

42. ζητεί στο μέλλον να δίδεται μεγαλύτερη έμφαση στην ικανότητα και στην εμπειρογνωμοσύνη για τις προαγωγές του προσωπικού παρά στις πολιτικές ή ανάλογα με την εθνικότητα αξιολογήσεις, και να αποφεύγεται ο «αλεξιπτωτισμός» όπως προτείνεται ανωτέρω για την Επιτροπή[semigr ]

43. επαναλαμβάνει τις εκκλήσεις του για καλύτερη ενσωμάτωση της νομικής και γλωσσικής εμπειρογνωμοσύνης στην πορεία της εκπόνησης των νομοθετικών και λοιπών κειμένων του, κυρίως όσον αφορά τη σύνταξη τροπολογιών[semigr ]

44. επισημαίνει ότι ο δημοκρατικός έλεγχος και άλλες αρμοδιότητές του στον τομέα της ΟΝΕ λαμβάνουν διαρκώς μεγαλύτερη σπουδαιότητα και ζητεί ενίσχυση των ικανοτήτων οικονομικής ανάλυσης εντός του θεσμικού οργάνου[semigr ]

45. πιστεύει περαιτέρω ότι οι κύριες αρμοδιότητες του Κοινοβουλίου στους τομείς που υπόκεινται στη διαδικασία συναπόφασης απαιτούν συχνά σημαντικές επιστημονικές και τεχνικές γνώσεις και ζητεί επίσης να ενισχυθούν οι γνώσεις αυτές, κυρίως με καλύτερη συνεργασία με τα πανεπιστήμια και τα κέντρα ερευνών[semigr ]

Βελτίωση της δημόσιας παρουσίασης των δραστηριοτήτων του

46. ζητεί τη σύσταση, το αργότερο μέχρι τον Οκτώβριο του 1999, ενός καλά εξοπλισμένου και προσιτού ενημερωτικού κέντρου επισκεπτών στο οποίο θα μπορεί να εισέρχεται το κοινό χωρίς να χρειάζεται να περάσει από ελέγχους ασφάλειας ή να ακολουθήσει μια πλήρη ξενάγηση και όπου θα μπορούν επίσης να παρέχονται έγγραφα και οπτικοακουστικό υλικό του Κοινοβουλίου[semigr ] ζητεί, σ' αυτό το πλαίσιο, την εξασφάλιση εξοπλισμών τηλεεικονοδιάσκεψης στα κτίρια του Ευρωπαϊκού Κοινοβουλίου[semigr ]

47. εκφράζει ικανοποίηση για το γεγονός ότι στο πλαίσιο των προσεχών ευρωπαϊκών εκλογών προετοιμάζεται ένα ευρύτερο φάσμα ενημερωτικών προϊόντων σχετικά με το Κοινοβούλιο, ζητεί όμως αυτό να επεκταθεί περαιτέρω στο μέλλον και να καταβληθούν περισσότερες προσπάθειες για ενημερωτικές εκδόσεις που απευθύνονται σε ειδικό κοινό, όπως μαθητές και νέοι και λοιπές ομάδες με ειδικά ενδιαφέροντα[semigr ]

48. ζητεί περαιτέρω βελτίωση της ιστοσελίδας του Κοινοβουλίου στο Internet και τη θέσπιση σαφών κριτηρίων για την αποδοχή και παρουσίαση υλικού του Ευρωπαϊκού Κοινοβουλίου τόσο στο δικό του Intranet όσο και στο Internet[semigr ]

Βελτίωση της διοργανικής συνεργασίας

49. πιστεύει ότι πρέπει να αυξηθεί η διοργανική συνεργασία όχι μόνον στον τομέα της πολιτικής για την ενημέρωση και την επικοινωνία, όπως τονίζεται στο ψήφισμά του της 14ης Μαΐου 1998 σχετικά με την πολιτική ενημέρωσης και επικοινωνίας στην ΕΕ, αλλά και σε πολλούς άλλους λειτουργικούς τομείς όπως οι βάσεις δεδομένων, η πολιτική για την πληροφορική και τους ηλεκτρονικούς υπολογιστές, η ηλεκτρονική διαβίβαση εγγράφων της ΕΕ και η πολιτική περί ακινήτων[semigr ]

50. θεωρεί ότι η αυξημένη διοργανική συνεργασία στον τομέα του ασύλου, της μετανάστευσης και της ελεύθερης κυκλοφορίας των προσώπων αποτελεί σημαντική ένδειξη της βούλησης των κρατών μελών να θεσπίσουν διαδικασία συναπόφασης για αυτές τις πολιτικές όπως προβλέπεται από τη Συνθήκη του Άμστερνταμ[semigr ]

51. θεωρεί ότι το ετήσιο νομοθετικό πρόγραμμα πρέπει να καταστεί ένα περισσότερο σημαντικό μέσον διοργανικής συνεργασίας, αλλά με παροχή περισσότερων λεπτομερειών εκ μέρους της Επιτροπής ως προς το ποιό είναι το ζητούμενο στον κάθε τομέα πολιτικής και με ένα νέο χρονοδιάγραμμα για την αξιολόγησή του, έτσι ώστε να δίδεται η ευκαιρία στα εθνικά και περιφερειακά κοινοβούλια να προβαίνουν σε παρατηρήσεις πριν από τη λεπτομερέστερη εξέταση εκ μέρους του Κοινοβουλίου και άλλων θεσμικών οργάνων της Κοινότητας[semigr ]

52. ζητεί μεγαλύτερη συνεργασία μεταξύ του Κοινοβουλίου και της Επιτροπής στον τομέα της επιτροπολογίας προκειμένου να εξασφαλισθεί ικανοποιητικότερη βελτίωση των υφιστάμενων συμφωνιών και να επιτευχθεί, για παράδειγμα, ένα κοινό σύστημα αρίθμησης ως προς την υλοποίηση μέτρων που διαβιβάζονται από την Επιτροπή στο Κοινοβούλιο καθώς και περισσότερο άμεση διαβίβαση κειμένων[semigr ]

53. πιστεύει ότι θα πρέπει να εκπονηθεί ένας αναθεωρημένος κώδικας συμπεριφοράς για τις σχέσεις Επιτροπής/Κοινοβουλίου ο οποίος θα εμπεριέχει πρόσφατες συμφωνίες και θα εξασφαλίζει μια θετικότερη ανταπόκριση εκ μέρους της Επιτροπής με παράλληλο σεβασμό της αυτονομίας της, και ότι αυτός ο κώδικας θα πρέπει να τεθεί σε ισχύ εγκαίρως για την ανάληψη των καθηκόντων της νέας Επιτροπής[semigr ]

54. πιστεύει ότι η μεγαλύτερη κινητικότητα και ευελιξία μεταξύ υπαλλήλων στις επιμέρους ευρωπαϊκές δημόσιες υπηρεσίες, συμπεριλαμβανομένων των εκπαιδευόμενων υποτρόφων και των αυξημένων ανταλλαγών μεταξύ αυτών και των δημόσιων υπηρεσιών των κρατών μελών, θα συμβάλει στην αύξηση του επαγγελματισμού, θα σπάσει τους φραγμούς μεταξύ δημόσιων υπηρεσιών και θα αναπτύξει τη συνειδητοποίηση των προβλημάτων σε ευρωπαϊκό επίπεδο[semigr ]

55. θεωρεί ότι ένας περισσότερο φιλόδοξος μακροπρόθεσμος στόχος θα πρέπει να είναι η δημιουργία μιας περισσότερο ολοκληρωμένης δομής ευρωπαϊκής δημόσιας υπηρεσίας με ορισμένα κοινά στοιχεία και εξασφαλίζοντας μεγαλύτερη κινητικότητα και ευελιξία, χωρίς ωστόσο να παραγνωρίζονται οι διακριτές ανάγκες και τα ιδιαίτερα στοιχεία κάθε θεσμικού οργάνου[semigr ]

56. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τα κοινοβούλια και τις κυβερνήσεις των κρατών μελών.